kardosdrur/scandi-wiki huggingface dataset:
Titting

Titting er en købstad (markt) i Landkreis Eichstätt i Regierungsbezirk Oberbayern i den tyske delstat Bayern.

Geografi 
Den vidtstrakte kommune Titting ligger i den sydlige del af Fränkische Alb nord for Eichstätt. Kommunens landsbyer ligger dels i dalen til floden Anlauter og dens nabodale, dels i de omgivende højdedrag.

Der er følgende landsbyer, bydele og bebyggelser: Altdorf (med Hegelohe und Maierfeld), Emsing (med Ablaßmühle og Herlingshard), Erkertshofen, Großnottersdorf, Kaldorf, Kesselberg (med Aichmühle, Bürg, Hornmühle og Tafelmühle), Mantlach, Morsbach (med Hainmühle), Petersbuch (med Heiligenkreuz), Stadelhofen samt Titting (med bydelene Michellohe, Obermühle og Sammühle).

Eksterne henvisninger 

 Titting: Historische Spurensuche – (Haus der Bayerischen Geschichte)
Fredstraktaten i Amiens

Fredstraktaten i Amiens blev underskrevet af den 25. marts 1802 af Joseph Bonaparte og Charles Cornwallis som en "endelig fredsaftale" mellem Frankrig og Storbritannien.

Gennem aftalen lovede briterne at levere Malta og andre af malteserordenens besiddelser tilbage til ordenen, Egypten tilbage til Tyrkiet, Cape og Ceylon til Holland og Trinidad til Spanien. Briterne anerkendte også den franske republik og kong George 3. fjernede den historiske titel "Konge af Frankrig" fra sine øvrige titler. Franskmændene lovede at trække sig tilbage fra Napoli og Rom.

Freden kom i stand, efter at William Pitt den yngre var gået af som britisk premierminister i 1801. Han blev erstattet af Henry Addington som straks tog kontakt med Napoléon Bonaparte (bror til Joseph Bonaparte) med et forslag til fredsaftale. Chefforhandlere for Frankrig var Charles Maurice de Talleyrand og Joseph Bonaparte. For Storbritannien var Robert Jenkinson, 1. jarl af Liverpool.

Freden varede ikke længe: Napoleonskrigene udbrød i 1803, og i 1804 blev William Pitt d.y. igen britisk premierminister.

Litteratur 
 Lindqvist, Herman (2008): Napoleon, 

Amiens, Fredstraktaten i
Englands historie
Begivenheder i 1802
DeMarcus Ware

DeMarcus Ware (født 31. juli 1982 i Auburn i Alabama i USA) er en amerikansk footballspiller, der spiller i NFL som linebacker for Denver Broncos. Han har spillet for klubben lige siden 2014. Tidligere har han repræsenteret Dallas Cowboys.

Ware er hele syv gange (2006-2012) blevet udtaget til Pro Bowl, NFL's All Star-kamp.

Klubber 
 Dallas Cowboys (2005−2013)
 Denver Broncos (2014–2016)

Eksterne henvisninger 

 Spillerinfo 

Amerikansk fodbold-spillere fra Alabama
Amerikansk fodbold-spillere fra Dallas Cowboys
Amerikansk fodbold-spillere fra Denver Broncos
Amerikansk fodbold-linebackers
Jonathan Vilma

Jonathan Polynice Vilma (født 16. april 1982 i Coral Gables, Florida, USA) er en amerikansk footballspiller (linebacker), der pt. er free agent. Han har tidligere spillet i NFL for New Orleans Saints og New York Jets. 

Vilma blev i 2004 kåret til den bedste defensive rookie (førsteårsspiller) i ligaen. I 2005, 2009 og 2010 blev han desuden udtaget til Pro Bowl, NFL's All Star-kamp.

Klubber 
 New York Jets (2004–2007)
 New Orleans Saints (2008–2013)

Eksterne henvisninger 

 Spillerinfo

Amerikansk fodbold-linebackers
Amerikansk fodbold-spillere fra Florida
Amerikansk fodbold-spillere fra New York Jets
Amerikansk fodbold-spillere fra New Orleans Saints
Antonio Pierce

Antonio Durran Pierce (født 26. oktober 1978 i Ontario, Californien, USA) er en tidligere amerikansk footballspiller, der spillede i NFL som linebacker for New York Giants og Washington Redskins. Hans karriere strakte sig fra 2001 til 2009.

Pierce var en del af det New York Giants-hold, der i 2008 overraskende vandt Super Bowl XLII efter sejr over New England Patriots. I 2006 blev han desuden udtaget til Pro Bowl, NFL's All Star-kamp.

Klubber 
 Washington Redskins (2001–2004)
 New York Giants (2005–2009)

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Washington Redskins
Amerikansk fodbold-spillere fra New York Giants
Amerikansk fodbold-linebackers
Corey Webster

Corey Jonas Webster (født 2. marts 1982 i Vacherie, Louisiana, USA) er en amerikansk footballspiller (cornerback), der pt. er free agent. Han har tidligere spillet ni år i NFL hos New York Giants.

Webster var i 2008 en del af det New York Giants-hold, der besejrede New England Patriots i Super Bowl XLII.

Klubber 
 2005-2013: New York Giants

Eksterne henvisninger 

 Spillerinfo

Amerikansk fodbold-spillere fra Louisiana
Amerikansk fodbold-spillere fra New York Giants
Amerikansk fodbold-cornerbacks
Osi Umenyiora

Ositadinma "Osi" Umenyiora (født 16. november 1981 i London, England) er en engelsk footballspiller, der spiller i NFL som defensive end for Atlanta Falcons. Han har tidligere spillet for New York Giants. Han blev draftet til ligaen i 2003. 

Umenyiora var en del af det New York Giants-hold, der i 2008 overraskende besejrede New England Patriots i Super Bowl XLII. To gange, i 2005 og 2007 er han desuden blevet udtaget til Pro Bowl, NFL's All Star kamp.

Eksterne henvisninger 

 

Amerikansk fodbold-spillere fra England
Amerikansk fodbold-defensive linemen
Zak DeOssie

Zak DeOssie (født 24. maj 1984 i North Andover, Massachusetts, USA) er en amerikansk footballspiller, der spiller i NFL som linebacker for New York Giants. Han blev draftet af Giants i 2007, og har spillet for klubben lige siden. 

I sin rookie-sæson var DeOssie i 2008 med til at vinde Super Bowl XLII, efter at holdet overraskende besejrede New England Patriots.

Klubber 
 2007-: New York Giants

Eksterne henvisninger 
 Spillerinfo

Amerikansk fodbold-spillere fra Massachusetts
Amerikansk fodbold-spillere fra New York Giants
Amerikansk fodbold-linebackers
Reuben Droughns

Reuben Droughns (født 21. august 1978 i Chicago, Illinois, USA) er en tidligere amerikansk footballspiller, der spillede i NFL som running back. Droughns kom ind i ligaen i år 2000 og spillede gennem karrieren for blandt andet New York Giants og Detroit Lions.

Droughns var i sin første sæson i klubben en del af det New York Giants-hold, der i 2008 overraskende vandt Super Bowl XLII efter sejr over New England Patriots.

Klubber 
 Detroit Lions (2000–2001)
 Denver Broncos (2002–2004)
 Cleveland Browns (2005–2006)
 New York Giants (2007–2008)

Eksterne henvisninger 

Amerikansk fodbold-spillere fra Illinois
Amerikansk fodbold-spillere fra Detroit Lions
Amerikansk fodbold-spillere fra Denver Broncos
Amerikansk fodbold-spillere fra Cleveland Browns
Amerikansk fodbold-spillere fra New York Giants
Amerikansk fodbold-running backs
Personer fra Chicago
Kevin Boss

Kevin Boss (født 11. januar 1984 i Corvallis, Oregon, USA) er en amerikansk tidligere footballspiller (tight end). Han blev draftet til NFL i 2007, og har tidligere spillet for New York Giants, Oakland Raiders og Kansas City Chiefs.

I sin rookie-sæson var Boss en del af det New York Giants-hold, der vandt Super Bowl XLII over New England Patriots.

Eksterne henvisninger 

 Spillerinfo

Amerikansk fodbold-spillere fra Oregon
Amerikansk fodbold-tight ends
Personer fra Oregon
Amerikansk fodbold-spillere fra New York Giants
Amerikansk fodbold-spillere fra Oakland Raiders
Amerikansk fodbold-spillere fra Kansas City Chiefs
Aaron Ross

Aaron Jermaine Ross (født 15. september 1982 i San Antonio, Texas, USA) er en amerikansk footballspiller, der har spillet i NFL som cornerback for Baltimore Ravens. Han spillede i NFL 2007 til 2015, hvor han sluttede sin professionelle karriere hos Cleveland Browns. Han har også spillet for blandt andet New York Giants.

I sin rookie-sæson var Ross en del af det New York Giants-hold, der vandt Super Bowl XLII over New England Patriots.

Klubber 
 New York Giants (2007−2011)
 Jacksonville Jaguars (2012)
 New York Giants (2013)
 Baltimore Ravens (2014−

Eksterne henvisninger 

 Spillerinfo

Amerikansk fodbold-spillere fra Texas
Amerikansk fodbold-spillere fra New York Giants
Amerikansk fodbold-spillere fra Jacksonville Jaguars
Amerikansk fodbold-spillere fra Baltimore Ravens
Amerikansk fodbold-cornerbacks
Personer fra San Antonio
Ole Meisner

Ole Meisner (født 17. marts 1944, død maj 2020) var en dansk radiovært og forfatter. Ole Meisner blev uddannet som journalist på journalistuddannelsen i Århus. Han arbejdede bl.a. for Lollands Tidende, Fyns Stifttidende, Dagbladet Information og i 36 år for Danmarks Radio (DR) ved Radioavisen, blandt andet som politisk reporter på Christiansborg. Ole Meisner blev i 1975 Udsendelsesleder for DR Radioavisen og arbejdede sideløbende blandt andet med sproget i Danmark Radio. Han havde mange års erfaring med nuanceret skriftligt og mundtligt mediesprog og var tilknyttet censor ved journalistuddannelsen på Syddansk Universitet. Han skrev flere artikler og bøger om blandt andet det danske sprog.

Ole Meisner indgik i Radioavisens elitehold af oplæsere og modtog i 1990 som en af de første Danmarks Radios sprogpris.. Fra 2000 arbejdede han som sprogkonsulent ved DR Nyheder, også efter at han lod sig pensionere i 2009. 

Han skrev og udsendte i mange år og med stort held "Sprogbrev fra DR. Internet", som fik opmærksomhed i hele Norden, bl.a. med stor interesse fra medarbejdere ved både de norske og svenske statsradiofonier.

Ole Meisner fik som kun 20-årig ved kongeligt dekret ("kongebrev") lov til at gifte sig med Kirsten Pedersen. De fik to sønner (Michael  og Steen Meisner) og var sammen indtil Kirstens død.

Bøger 
 Ordvalget, DR og Syddansk Universitetsforlag (2003).
 Haderen, DR og Syddansk Universitetsforlag (2004).
 Godt dansk, sammen med Ebbe Grunwald og Peder Skyum-Nielsen (red.), DR og Syddansk Universitetsforlag (2008).

Noter

Journalister fra Danmark
Ansatte i DR
Modtagere af DR's Sprogpris
David Tyree

David Mikel Tyree (født 3. januar 1980 i Livingston, New Jersey, USA) er en tidligere amerikansk footballspiller, der spillede i NFL som wide receiver for henholdsvis New York Giants og Baltimore Ravens.

Tyree var i 2008 en del af det New York Giants-hold, der vandt Super Bowl XLII efter en overraskende sejr over New England Patriots. Tyree fik en helt speciel rolle i kampen, da han under Giants afgørende angrebsserie lavede et utroligt spil ved, delvist med hjelmen, at gribe et langt kast fra quarterbacken Eli Manning. Havde Tyree ikke grebet bolden ville sejren være gået til Patriots. Få sekunder senere scorede Plaxico Burress imidlertid det afgørende touchdown.

Klubber 
 2003-2008: New York Giants
 2009: Baltimore Ravens

Eksterne henvisninger 
 Spillerinfo 

Amerikansk fodbold-spillere fra New Jersey
Amerikansk fodbold-spillere fra New York Giants
Amerikansk fodbold-spillere fra Baltimore Ravens
Amerikansk fodbold-wide receivers
Sinorice Moss

Sinorice Travonce Moss (født 28. december 1983 i Miami, Florida, USA) er en amerikansk footballspiller, der har spillet fem år i NFL som wide receiver for New York Giants. Han er lillebror til Washington Redskins-receiveren Santana Moss.

I sin bare anden sæson i NFL var Moss en del af det New York Giants-hold, der vandt Super Bowl XLII over New England Patriots.

Eksterne henvisninger 
 Spillerinfo

Amerikansk fodbold-spillere fra Florida
Amerikansk fodbold-spillere fra New York Giants
Amerikansk fodbold-wide receivers
Personer fra Miami
Santana Moss

Santana Terrell Moss (født 1. juni 1979 i Miami, Florida, USA) er en amerikansk footballspiller, der spiller i NFL som wide receiver for Washington Redskins. Han kom ind i ligaen i 2001 og spillede, inden han i 2005 kom til Washington de første fire år af sin NFL-karriere hos New York Jets. Han er storebror til New York Giants-receiveren Sinorice Moss.

Moss er en to gange, i 2002 og 2005, blevet udtaget til Pro Bowl, NFL's All Star-kamp.

Klubber 
 New York Jets (2001–2004)
 Washington Redskins (2005–)

Eksterne henvisninger 

 Spillerinfo

Amerikansk fodbold-spillere fra Florida
Amerikansk fodbold-spillere fra New York Jets
Amerikansk fodbold-spillere fra Washington Redskins
Amerikansk fodbold-wide receivers
Personer fra Miami
Gammel Lejre

Gammel Lejre er en landsby i Lejre Kommune, ca. 1,5 km nord for stationsbyen Lejre. 

Gammel Lejre er nutidens betegnelse for middelalderens Lejre, mens stationsbyen Lejre først er etableret i tilknytning til bygning af Lejre Station.

I Gammel Lejre findes en række gamle landsbymiljøer med gamle firlængede gårde. Her findes også Lejre Museum indrettet i den gamle firelængede gård Hestebjerggård fra 1800-tallet med supplerende udstillinger i den nærliggende og endnu ældre Gl. Kongsgård fra omkring 1700.

Landsbyens historie 
Ifølge Saxo Grammaticus blev Lejre (dvs. nutidens Gammel Lejre) grundlagt som en kongeby af Roars efterfølger, Rolf Krake, og Lejre hævdes gennem en årrække at have været hjemsted og kongeby for en række efterkommerne efter bl.a. Skjold. Disse efterkommere betegner bl.a. Saxo som Skjoldungerne, og fortællingerne om deres historie og bedrifter indgår i Skjoldungesagaen.

Andre gamle sagn og overleveringer beretter imidlertid, at Roar skulle være den 23. konge i Lejre, og at kongebyen skulle være grundlagt allerede få år før Kristus. Ifølge disse gamle sagn skulle byen være grundlagt af Skjold, Odins søn. Heltekvadet Bjarkemål beskriver krigeren Bjarkes bedrifter ved Rolf Krakes hof i Lejre.

I følge mange sagn og krøniker (se bl.a. Lejrekrøniken) skulle de danske konger have haft hovedsæde i Lejre indtil det 9. eller 10. århundrede.

Seværdigheder i landsby og omegn 
 Lejre Museum og den nærliggende Gammel Kongsgård
 Skibssætning på bakken bag (øst for) Lejre Museum
 "Lejrehallen" på bakken foran (vest for) Lejre Museum med markering i terrænet af en ca. 48x11 meter stor bygning, evt. kongehal, fra 500-tallet, fundet under udgravninger i 1997
 Mange oldtidshøje i området omkring Gammel Lejre (bl.a. Mysselhøj)
 Sagnlandet Lejre. Historisk- Arkæologisk Forsknings- og Formidlingscenter 
 Ledreborg
 Vandrestien Skjoldungestien passerer gennem Gammel Lejre umiddelbart øst for landsbyen

Eksterne henvisninger 
 Gl. Lejre Roskilde – oversigt med vandretursfolder og oversigtskort fra Skov- og Naturstyrelsen

 Roskilde Museum – Lejre Museum og Gl. Kongsgaard er en del af Roskilde Museum
 Danerkongerne fra Lejre 

Lejre
Lokaliteter i Lejre Kommune
Biedermeier

Biedermeier, borgerlig empire eller senempire var en stilart og en stilperiode inden for litteratur, musik, kunst, arkitektur og interiør i Centraleuropa fra 1815-1825 til 1840-1860. Stilperioden svarer til regency i England.
 
Stilen blomstrede i Tyskland og Østrig fra 1815 (Wienerkongressen) til 1848, men vandt også indpas i Skandinavien. Stilen var præget af en vis realisme og samtidig af borgerlig idyl. I stilen lå en tilbageholdt romantik.

I biedermeierlitteraturen dyrkedes det hjemlige og det kendte. Hygge, idyl og harmoni prægede livet i den kendte verden. Man undgik konflikter. Der var skildringer af hjemmelivet, søndagsture, skovture og baller. Overalt søgte man den skønhed og harmoni, som man opfattede som en afglans af en højere, ideel verden. Alt dette kaldes biedermeierkulturen.

Udtrykket biedermeier opstod først efter perioden. Det stammer fra den fiktive figur Gottlieb Biedermaiers satiriske digte, af Ludwig Eichrodt og Adolph Kussmaul fra sidste halvdel af 1850'erne. Udtrykket blev først almindeligt brugt omkring år 1900.

Den var på mange måder en reaktion mod oplysningstid og radikalisering af det politiske.

En "biedermeier" var en filister, en småborger, der passede sig selv, lykkeligt ligeglad med verden udenfor.

Referencer

Litteratur 
 Lars Hjortsø, Biedermeier : en idéhistorisk undersøgelse, Museum Tusculanum, 1982. (Studier fra sprog- og oldtidsforskning / udgivet af Det Filologisk-Historiske Samfund, nr. 301). .
 Leksikon. Andreasen, Brian m.fl.: I: LitteraturDK. 1. udg. L&R Uddannelse, 2009. side 314-315. (Afsnit i bog). 
 Litteraturens veje, Gad 1996. .

Stilperioder
Det Tyske Forbund
Christel Wiinblad

Christel Wiinblad (født 1980 i Svendborg) er en dansk digter og forfatter, uddannet fra Københavns Universitet og Forfatterskolen i 2008.

Wiinblads første bog er en samling kærlige portrætter af dels venner, familiemedlemmer og kolleger, dels medieikoner. Hendes anden bog er en poetisk undersøgelse af et selvmordsforsøg, som hendes lillebror foretog i 2006.

Den poetiske roman Prolog handler om den type omverdenserkendelse, der etablerer sig hos en pige, som bliver misbrugt psykisk, fysisk og verbalt af en tyrannisk far. Den er den første i en serie på tre romaner: Prolog (2011), Ingen åbner (2012) og De elskende (2014). Derudover er udkommet Det ligner en sorg, sorgdigte (2012) og Sommerlys (2013), som modtog Morten Nielsens Mindelegat.

Udgivelser 
 49 forelskelser, Athene, 2008 (digte)
 Min lillebror – En morgen i himlen, i hvert fald i det grønne.. Udkommet som den første af en serie på ti digtsamlinger under titlen 'Knuth Beckers Håndtryk'. Forlaget Hjørring, 2008 (digte)
 Prolog, Gyldendal, 2011 (roman)
 Ingen åbner, Gyldendal, 21. maj 2012 (roman)
 Sommerlys, Kronstork, 2013 (digte)

Teater 
"De kaldte hende Crazy Daisy", BaggårdTeatret. Iscenesat af Heinrich Christensen med tekster af Christel Wiinblad, Ritt Bjerregaard, Lone Kühlmann m.fl.

TV 
"Den 11. Time" interview og oplæsning med Mikael Bertelsen.

"Smagsdommerne" (103), paneldeltager, DR K.

Referencer

Eksterne henvisninger 
 Interview i Politiken 
 Omtale af teaterstykket "De kaldte hende Crazy Daisy" (BaggårdTeatret) i Information, 22. februar 2010
 Omtale i Belingske Tidende
 Anmeldelse af "Prolog" i Information, 7. oktober 2011
 Anmeldelse af Christel Wiinblads digtsamling "49 forelskelser" hos Fiktion & Kultur
 Anmeldelse af "Ingen åbner" i Information, 21. maj 2012

Digtere fra Danmark
Personer fra Svendborg
Dansksprogede forfattere fra Danmark
Kvindelige forfattere i det 21. århundrede
Mexicos geografi

Mexicos geografi beskriver landområderne til de forenede mexicanske stater. Det totale landområde er 1.972.550 km², hvor 2.5% består af vand. Mexico består af i alt 31 delstater og 1 føderalt distrikt. Landet befinder sig på det nordamerikanske kontinent og grænser til USA i nord og til Belize og Guatemala i syd. Nordmexico er præget af ørken mens det er frugtbart længere mod syd. Syd for ørkenen befinder det frugtbare område Bajío sig. Dette strækker sig fra kyst til kyst mellem byerne Guadalajara, León og Querétaro. Det centrale højland længere mod syd er præget af vulkaner. Her finder man det transmexicanske vulkanbælte som strækker sig 900 kilometer fra vest mod øst i Mexico og som også populært kaldes for "Sierra Nevada" på grund af de snedækkede bjergtoppe. Blandt de aller mest kendte vulkaner finder man Citlaltépetl og Popocatépetl. Længere mod syd finder man store områder med tropisk regnskov.

Politisk opdeling

Byer 

Mexico 15 største byer (bykommuner) er (i rækkefølge efter befolkningstal): Mexico City, Ecatepec de Morelos, Guadalajara, Puebla, Ciudad Juárez, Tijuana, León de los Aldamas, Ciudad Nezahualcóyotl, Monterrey, Zapopan, Naucalpan, Chihuahua, Mérida, Guadalupe og San Luis Potosí.
"Stor-Mexico", også kaldt for ZMCM, består blandt andet af både Mexicos Føderale Distrikt, Ecatepec de Morelos, Ciudad Nezahualcóyotl og Naucalpan fra den overstående liste.

Delstater 

Mexico er inddelt i 31 delstater: 
Aguascalientes, 
Baja California, 
Baja California Sur, 
Campeche, 
Chiapas, 
Chihuahua, 
Coahuila, 
Colima, 
Durango, 
Guanajuato, 
Guerrero, 
Hidalgo, 
Jalisco, 
Mexico, 
Michoacán, 
Morelos, 
Nayarit, 
Nuevo León, 
Oaxaca, 
Puebla, 
Querétaro, 
Quintana Roo, 
San Luis Potosí, 
Sinaloa, 
Sonora, 
Tabasco, 
Tamaulipas, 
Tlaxcala, 
Veracruz, 
Yucatán og 
Zacatecas, samt Mexicos Føderale Distrikt.

Kommuner 

Mexico er inddelt i 2438 kommuner.

Landformer

Bjerge 

De 10 højeste bjerge er: Citlaltépetl (Pico de Orizaba), Popocatépetl, Iztaccíhuatl, Xinantécatl (Nevado de Toluca), Tliltépetl (Sierra Negra), Matlacuéyetl, Colimavulkanen, Chichimeco, Cofre de Perote og Tacaná.

Øer 

Mexico har en del små øer i nær tilknytning til fastlandet. I tillæg er øerne Isla Guadalupe og Islas Revillagigedo underordnet mexicansk territorium.

Havområder 
Omkring Mexico findes følgende havområder: Stillehavet, Cortezhavet, Det Caribiske Hav og Den Mexicanske Golf.

Indsøer 

Mexico har flere indsøer. Blandt de mest kendte finder man Chapala-søen, Pátzcuaro-søen og Catemaco-søen.

Floder 

Mexico har flere større floder. Den mest kendte er Rio Grande.

Undergrunden 

I Cueva de los Cristales eller Crystal Cave of the Giants, en hule under Chihuahua-ørknen findes calciumsulfat-krystaller,  der er længere end 10 meter, hvilket gør dem til verdens største krystaller.

Eksterne links og referencer
Rosario

Rosario er delstatshovedstad i Provincia de Santa Fe i Argentina. Byen har omtrent 1,3 millioner indbyggere (bekendtgjort i 2003), og er dermed Argentinas tredjestørste by. Rosario ligger nær udløbet af floden Paraná og er en havneby med stor eksport af jordbrugsprodukter.

Personer fra Rosario 
 Den verdensberømte fodboldspiller Lionel Ándres Messi boede i Rosario til han blev 13 år gammel.

 Den Sydamerikanske revolutinær og guerillaleder Ernesto Rafael Guevara de la Serna (bedre kendt som Che Guevara) blev født i Rosario den 14. Juni 1928
 Den argentinske skuespillerinde María Clara Alonso blev født i Rosairo den 2. Februar 1990 og boede der til hun var 2 år

Byer i Argentina
 
Etableret i 1793
Fjerde aliyah

Fjerde aliyah henviser til den fjerde bølge af jødisk indvandring til Israel fra Europa og Asien, som kom på grund af zionistiske motiver mellem årene 1924 og 1928.

Indvandringen
Siden 1924 ændrede indvandringsmåden til landet Israel sig, og selv om denne indvandringsbølge kom vældig tæt på den forrige, bliver de holdt adskilt.

En stor indvandringsbølge, som begyndte i 1924 og fortsatte i to år, gav en hurtig urban udvikling hovedsagelig i Tel Aviv, som absorberede et betragteligt antal indvandrere.

I løbet af fjerde aliyah kom omtrent 82.000 indvandrere til landet Israel, hovedsagelig fra landene i Østeuropa. Halvdelen af indvandrerne kom fra Polen og resten fra Sovjetunionen, Rumænien og Litauen. I tillæg til dette var 12 % af indvandrerne fra Asien, hovedsagelig fra Yemen og Irak. Der var få indvandrere fra resten af Europa og Amerika.

Grundene til indvandringen
Mange af de nye jødiske indvandrere, som ankom i denne periode kom på grund af stigende anti-semitisme i Europa. USA's strenge indvandringskvoter og -regler holdt jøderne ude. Denne gruppe indeholdt mange middelklassefamilier, som flyttede til voksende byer, hvor de etablerede små forretninger og letindustri.

kilde: "Thirty Years of Jewish Immigration to Palestine", s. 733

Noter

Eksterne henvisninger 

Sidney Liskofsky: "Jewish migration" (American Jewish Year Book; vol. 50 (1948-1949); især afsnittet "Thirty Years of Jewish Immigration to Palestine", s. 731-744) 

4. aliyah
Donnerup Plantage

Donnerup Plantage ligger tæt ved landsbyen Åle (Aale) ved Klovborg 18 km. vest for Horsens.

Et Royal Air Force (RAF) fly styrtede ned i Donnerup Plantage den 10. april 1944. 

Alle seks besætningsmedlemmer omkom. 

Lokale beboere rejste i 1947 en mindesten og oprettede en mindelund for den nedstyrtede besætning. 

Besætningen er begravet i Fovrfeld Gravlund ved Esbjerg.

Se også 
Mindelund for allierede

Lokaliteter i Danmark i 2. verdenskrig
Skove i Hedensted Kommune
Lokaliteter i Ikast-Brande Kommune
Klimakonsortiet

Klimakonsortiet er et offentligt-privat partnerskab stiftet af den danske regering og en række organisationer fra erhvervslivet i anledning af FN’s klimakonference i København i 2009.

Formål 
Konsortiets overordnede formål er, at sikre en ambitiøs og koordineret spredning af information internationalt og nationalt om danske virksomheders og videninstitutioners udbud af viden, koncepter og teknologier, der retter sig imod at reducere drivhusgasser.

Medlemmer 
Klimakonsortiet er stiftet af staten samt DI, Dansk Byggeri, Dansk Energi, Landbrugsrådet og Vindmølleindustrien.

Ekstern henvisning
Klimakonsortiet

Erhvervsliv
Organisationer fra Danmark